recursal/SuperWikiNEXT-32B huggingface dataset:
מפה  קו הגבול הימי בין ישראל לקפריסין  "נקודה 1" (הקצה הצפוני של הגבול עם קפריסין לפי ההסכם)  קו הגבול הימי בהסכם הגבול הימי בין ישראל ללבנון
1. ^ נקודות גבול ימי ישראל - קפריסין, המרכז למיפוי ישראל
2. ^ ישראל - נקודות גבול ימי צפוני, המרכז למיפוי ישראל
3. ^ הגבול הימי הצפוני של ישראל 2011, באתר האו"ם
4. ^ הסכם הגבול הימי בין ישראל לבין לבנון

**גבול ישראל–קפריסין** הוא חלק מגבולות מדינת ישראל. גבול זה מהווה קו הגבול הימי (אנ') היחיד של ישראל עם מדינה שאיננה גובלת בה יבשתית.

היסטוריה
--------

במהלך העשור הראשון של המאה ה-21 פעלו חברות גז רבות בישראל לעיכוב חקיקה בכנסת, שהייתה אמורה לעגן בחוק את הגבולות הימיים של ישראל בים התיכון. גורם נוסף, שעיכב את קביעת הגבולות בין ישראל לקפריסין, היה סכסוך גבולות ימי ביחסי ישראל–לבנון, סכסוך שנמשך עד 2022, והסתיים לאחר חתימת הסכם הגבול הימי בין ישראל ללבנון.

ב-17 בדצמבר 2010, לאחר שנים של משא ומתן בנושא, חתמו שר התשתיות, עוזי לנדאו ושר החוץ הקפריסאי, מרקוס קיפרנאו על הסכם, בו נקבע באופן רשמי קו הגבול הימי בין המדינות. במסגרת ההסכם התחייבו המדינות לעבוד בשיתוף פעולה זו עם זו לפיתוח מאגרי גז טבעי חוצי גבולות, אם יתגלו כאלו. לבנון ראתה בהסכם זה הפרה של זכויותיה הריבוניות והכלכליות, ופנתה בעקבות כך במכתב למזכיר הכללי של האו"ם.

עד לחתימת ההסכם, לא הוגדר גבול מים כלכליים רשמי בין ישראל לקפריסין, וקפריסין החליטה לקבוע גבול באופן חד-צדדי, כ-210 קילומטרים מהחופים הדרום מזרחיים של קפריסין (בערך באמצע המרחק שבין ישראל לקפריסין), ואף החלה לשווק את השטחים באזור ליזמי נפט וגז.

עם זאת, החל מ-2011 הייתה מחלוקת קטנה בין ישראל לקפריסין לגבי החלוקה במאגר הגז אפרודיטה-ישי, שרובו במים הכלכליים של קפריסין ומיעוטו, כ-2%-10%, במים הכלכליים של ישראל. בשנים הראשונות לאחר מציאת המאגר לא הייתה כדאות כלכלית בפיתוחו בשל הצריכה הנמוכה של גז כמקור אנרגיה בקפריסין, אך בעקבות העלייה הגדולה בצריכת גז בקפריסין לאורך השנים גדלה הכדאיות הכלכלית. ב-2019 העניקה ממשלת קפריסין זיכיונות לתפעול המאגר, אך ישראל הודיעה כי היא לא מתכוונת לוותר על חלקה במאגר.

ב־2021 הסכימו המדינות לאפשר לחברות המחזיקות בזיכיון הישראלי ובזיכיון הקפריסאי להגיע להסכמות ביניהן. כיוון שהחברות לא הגיעו להסכמות בנושא, החליטה שרת האנרגיה, קארין אלהרר על החזרת המשא ומתן לדרג המדינות עצמן.

בספטמבר 2022, במהלך המשא ומתן על הסכם הגבול הימי בין ישראל ללבנון נפגשו אלהרר ומנכ"ל משרד האנרגיה, ליאור שילת עם שרת האנרגיה הקפריסאית נטשה פילידס, שם דנו השלושה לגבי מאגר הגז והזכויות בו.

הערות שוליים
------------

1. 1 2  אבי בר-אלי, ישראל וקפריסין הסכימו על גבול המים הכלכליים, באתר TheMarker‏, 19 בדצמבר 2010
2. 1 2  אבי בר אלי‏, בגלל הגז: הוסכם על גבול מים כלכלי עם קפריסין, באתר וואלה!‏, 19 בדצמבר 2010
3. ↑  אבי בר-אלי, חלוקת שלל: ישראל וקפריסין דנות בגבולות מאגרי הגז, באתר TheMarker‏, 11 בדצמבר 2011
4. ↑  עדיאל איתן מוסטקי, לא רק לבנון: התקדמות במו"מ עם קפריסין על גבולות מאגר אפרודיטה, באתר כלכליסט, 20 בספטמבר 2022
**משמר המולדת הנורווגי** (בנורווגית: **Heimevernet**, או בקיצור **HV**) הוא זרוע מיוחדת בתוך הכוחות המזוינים של נורווגיה. תפקידו העיקרי להגן על שטחה של נורווגיה עצמה, אולם הוא לוקח חלק גם במשימות בינלאומיות שונות. במשמר משרתים אנשי חובה לצד מתנדבים, אולם השירות מחוץ לנורווגיה הוא על בסיס התנדבותי בלבד.

ארגון
-----

במשמר משרתים 40,000 גברים ונשים. חלקם על בסיס התנדבותי וחלקם על בסיס גיוס חובה. חיילי המשמר מחולקים ל-11 "מחוזות" שונים, שבעצמם מתחלקים ליחידות נפרדות לפי המחוזות של נורווגיה. מפקדי המחוזות כפופים למפקדה הראשית באוסלו, אולם נהנים מעצמאות רבה. מפקדי המחוז אחראים על שיתוף הפעולה של כוחות המשמר מול הרשויות האזרחיות וכוחות המשטרה המקומיים. החל משנת 2005 פועל בתוך המשמר כוח מיוחד המכונה "כוח התגובה המהירה" (Innsatsstyrke). הכוח כולל 3,000 אשר נבחרים בקפידה ומאומנים להגיב במהירות לפעולות טרור ואיומים מיידיים אחרים.

קישורים חיצוניים
----------------

ויקישיתוף מדיה וקבצים בנושא **משמר המולדת הנורווגי** בוויקישיתוף
* 

* אתר האינטרנט הרשמי של משמר המולדת הנורווגי (בנורווגית)
* מידע על המשמר באתר הצבא הנורווגי
**ז'וסטיס ומפור** (בצרפתית: **Justice Wamfor**; נולד ב-5 באוגוסט 1981 בבאפוסם שבקמרון) הוא כדורגלן עבר קמרוני ששיחק בעמדת הקשר האחורי.

קריירת מועדונים
---------------

ומפור נולד בבאפוסם שבקמרון, ובשנת 2000 החל את הקריירה המקצוענית שלו בראסינג באפוסם המקומית. לאחר מכן, שיחק במשך עשר עונות בליגת העל הבלגית, במדי ראסינג גנק וחרמינל בירסחוט. בעונותיו בליגת העל הבלגית ערך 185 הופעות ליגה, והבקיע ארבעה שערים.

ב-4 באוגוסט 2011 חתם ומפור במכבי פתח תקווה מליגת העל הישראלית, במדיה ערך 16 הופעות ליגה.

הוא סיים את הקריירה המקצוענית שלו ברויאל אנטוורפן מליגת המשנה הבלגית, וערך במדיה שלוש הופעות ליגה.

קריירה בינלאומית
----------------

ב-15 בנובמבר 2005 ערך ומפור את הופעת הבכורה שלו בנבחרת קמרון, בתיקו 0-0 נגד נבחרת מרוקו במשחק ידידות. בסך הכל ערך שש הופעות במדי הנבחרת.

קישורים חיצוניים
----------------

* פרופיל, באתר Transfermarkt
* פרופיל, באתר National Football Teams

הערות שוליים
------------

1. ↑  צדק חברתי: ג'סטיס וומפור חתם במכבי פתח-תקווה באתר ONE, ‏ 4 באוגוסט 2011 (בעברית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ז'וסטיס ומפור"**.
שחזור של העצלן
**תאלסוקנוס** (שם מדעי: *Thalassocnus*) הוא עצלן קרקע ימי נכחד שחי לפני 7-2.5 מיליון שנה בסוף תקופות המיוקן והפליוקן. ככל הנראה הוא היה יצור אמפיבי ששחה לחופי פרו וצ'ילה.

מאפיינים
--------

אורכו של העצלן הגיע לשלושה מטרים והוא שקל מעל 200 ק"ג. היצור הותאם לחיי מים עם גפיו הגדולות, עצמותיו הרחבות באזור הצלעות והעצמות הכבדות שעזרו לבעליה שלא לצוף ללא רצונו. כמו לרוב הדלשינאים גם לעצלן זה היו שיניים קטנות איתם הוא תלש צמחי ים מהחולות.

העצלן חי כנראה בדומה לאיגואנת הים החיה שצוללת למים ונאחזת בעזרת טפריה בסלעים החזקים, תוך כדי אכילת אצות ועשבי ים. העצלן כנראה חי באופן דומה ורעה על הקרקעית למאכל ואולם הוא היה חצי-אמפיבי ושאר זמנו היה מצוי על היבשה.

העצלן הימי נכחד בסוף תקופת המיוקן, ככל הנראה עקב היווצרותו של מצר היבשה של פנמה, אשר גרם להתקררות הים ולמות האצות והעשבים הימיים שלחופי פרו, ועם מותם נכחד גם העצלן.

לקריאה נוספת
------------

* Amson, Eli; Argot, Christine; McDonald, H. Gregory; de Muizon, Christian. **Osteology and Functional Morphology of the Axial Postcranium of the Marine Sloth Thalassocnus (Mammalia, Tardigrada) with Paleobiological Implications**. *Journal of Mammalian Evolution*. December 2015, 22 (4): 473–518.

קישורים חיצוניים
----------------

ויקישיתוף מדיה וקבצים בנושא **תאלסוקנוס** בוויקישיתוף
* תאלסוקנוס, באתר האנציקלופדיה של החיים (באנגלית)
* תאלסוקנוס, באתר GBIF (באנגלית)
**מיהאי קורהוט** (בהונגרית: **Mihály Korhut**; נולד ב-1 בדצמבר 1988 במישקולץ שבהונגריה) הוא כדורגלן הונגרי המשחק בעמדת המגן שמאלי בקבוצת דברצן ובנבחרת הונגריה.

קריירה
------

קורהוט הצטרף למחלקת הנוער של קבוצת דברצן, וב-1 באוגוסט 2009 ערך את הופעת הבכורה שלו בקבוצה הבוגרת של המועדון, בניצחון הביתי 2–0 מול לומברד-פאפא. ב-26 במאי 2010 זכה עם דברצן בגביע ההונגרי, לאחר ניצחון על זלאגרסגי ט.א. במשחק הגמר, ובתום הענה זכתה הקבוצה גם באליפות ליגת העל ההונגרית והשלימה דאבל. 

במהלך 2011 הושאל קורהוט לתקופה קצרה לקבוצת קאפושוואר, בשורותיה שיחק 10 משחקים. ב-1 במאי 2012 זכה קורהוט עם דברצן בגביע, לאחר ניצחון בבעיטות הכרעה מול מ.ט.ק. בודפשט. בעונת 2013/2014 זכה קורהוט עם דברצן בגביע הונגרי בפעם השלישית ברציפות, ועם עוד זכייה באליפות השלימה הקבוצה דאבל נוסף.

ב-29 באוגוסט 2016 הגיע קורהוט לישראל וחתם לארבע שנים בהפועל באר שבע. ב-15 בספטמבר ערך קורהוט את הופעת הבכורה שלו במועדון, כאשר פתח בהרכב בניצחון 2–0 על אינטר מילאנו באצטדיון סן סירו במסגרת הליגה האירופית. ב-22 בספטמבר כבש קורהוט את שער הבכורה שלו בהפועל באר שבע, בתיקו 2–2 מול מכבי חיפה במסגרת גביע הטוטו. ב-28 בדצמבר זכה קורהוט עם באר שבע בגביע הטוטו לאחר ניצחון 4–1 מול הפועל קריית שמונה במשחק הגמר. בסך הכל ערך 21 הופעות ליגה בעונה זו, ובסופה זכה עם הקבוצה באליפות. בתחילת עונת 2017/2018 זכה עם הקבוצה בתואר אלוף האלופים, אך לאחר מכן סבל מפציעות ואיבד את מקומו בהרכב לאורן ביטון. בסך הכל ערך 9 הופעות ליגה בעונה זו, ובסופה זכה עם הקבוצה שוב באליפות.

ב-12 בינואר 2019 קורהוט חתם באריס סלוניקי מליגת העל היוונית. ב-22 ביולי 2020 חזר קורהוט לדברצן.

### נבחרת הונגריה

קורהוט ערך את הופעת הבכורה שלו במדי נבחרת הונגריה ב-22 במאי 2014, במשחק ידידות מול דנמרק שהסתיים בתיקו 2–2. קורהוט נכלל בסגל הנבחרת ההונגרית לטורניר הגמר של יורו 2016 בצרפת.

תארים
-----

דברצן
* אליפות הונגריה (3): 2009/2010, 2011/2012, 2013/2014
* הגביע ההונגרי (4): 2009/2010, 2011/2012, 2012/2013, 2013/2014

הפועל באר שבע
* אליפות (2): 2016/2017, 2017/2018
* אלוף האלופים (1): 2017/2018
* גביע הטוטו (1): 2016/2017

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* עמוד השחקן באתר ההתאחדות לכדורגל בישראל

הערות שוליים
------------

1. ↑  שי מוגילבסקי, מיהאי קורהוט חתם בהפועל באר שבע, באתר ynet, ‏29 באוגוסט 2016
2. ↑  מערכת וואלה! ספורט, הליגה האירופית: הפועל באר שבע הדהימה עם 0:2 על אינטר בסן סירו, באתר וואלה ספורט, ‏15 בספטמבר 2016
3. ↑  הפועל באר שבע זכתה בגביע הטוטו אחרי 4–1 על הפועל קריית שמונה, באתר וואלה!, ‏28 בדצמבר 2016

| **נבחרת הונגריה – יורו 2016** |
| --- |
| 1 קיראי • 
2 לאנג • 
3 קורהוט • 
4 קדאר • 
5 פיולה • 
6 אלק • 
7 ג'וג'אק • 
8 נאג' • 
9 סאלאי • 
10 גרה • 
11 נמאת' • 
12 דיבוס •
13 בדה • 
14 לוברנצ'יץ' •
15 קליינהייזלר •
16 פינטר •
17 ניקוליץ' •
18 שטיבר •
19 פרישקין •
20 גוזמיץ' •
21 בשה •
22 גולאצ'י •
23 יוהאס •
מאמן: שטורק | הונגריההונגריה |
פירוש נוסף ערך זה עוסק בכדורגלן הולנדי. אם התכוונתם למשמעות אחרת, ראו מיכאל קרמר.

**מיכיל קרמר** (בהולנדית: **Michiel Kramer**; נולד ב-3 בדצמבר 1988) הוא כדורגלן הולנדי המשחק בואלבייק בעמדת החלוץ.

קריירת מועדונים
---------------

קרמר גדל במחלקת הנוער של אקסלסיור רוטרדם, הממוקמת בעיר הולדתו. 

בשנת 2006 החל את קריירת הבוגרים כאשר חתם בקבוצה בנאק ברדה. קרמר שיחק שנתיים בקבוצה הבוגרת, בעיקר בעונתו השנייה, וסיים את תקופתו עם 11 משחקי ליגה וללא שערים.

ביוני 2009 חתם בפולנדם. ב-4 בדצמבר 2009 הבקיע שלושער בניצחון 2-4 נגד אמן. שערו הראשון במשחק היה גם שערו הראשון בקריירה. בעונתו הרביעית במועדון עזר לקבוצה להגיע למקום השני כשהבקיע 22 שערים.

בקיץ 2013 חתם בדן האג. הוא הבקיע 7 שערים בעונתו הראשונה ו-17 בשנייה.

ב-7 באוגוסט 2015 עבר לפיינורד רוטרדם תמורת 1.5 מיליון יורו. 9 ימים לאחר מכן, קרמר ערך את הופעת הבכורה שלו בקבוצה במשחק הליגה נגד קמבור. בעונת 2016/2017 זכה עם פיינורד באליפות ראשונה אחרי 18 שנים. ב-31 בינואר 2018 שוחרר מהקבוצה.

ב-12 בפברואר 2018 חתם קרמר בספרטה רוטרדם. ב-19 באפריל 2018 שוחרר מהקבוצה לאחר ההפסד 7-0 לויטסה ארנהם, משחק בו הורחק לאחר עבירה גסה שהובילה גם להשעיה משבעה משחקים נוספים.

ב-30 במאי 2018 עזב לראשונה את הולנד וחתם במכבי חיפה. ב-4 באוגוסט 2018 כבש את שער הבכורה שלו מול עירוני קריית שמונה במסגרת משחקי גביע הטוטו. ב-26 באוגוסט 2018 הורחק במשחק הליגה נגד מכבי תל אביב, לאחר שקילל את השופט. כתוצאה מכך הורחק משלושה משחקים בפועל.

ב-23 בינואר 2019 קרמר חתם באוטרכט. ב-31 ביולי 2019 חזר קרמר לדן האג וחתם לשנתיים.

ב-20 ביולי 2021 חתם קרמר בואלבייק.

קישורים חיצוניים
----------------

ויקישיתוף מדיה וקבצים בנושא **מיכיל קרמר** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu
* קוזמו קראמר: מיכיל קראמר צפוי לעשות כותרות רבות במכבי חיפה, כתבה באתר וואלה

הערות שוליים
------------

1. ↑  דורון בן דור, ‏רשמית: מיכיל קראמר חתם לעונה במכבי חיפה, באתר ONE‏, 18 ביוני 2018
2. ↑  אסי ממן ודורון בן דור, ‏קראמר הורחק מ-3 משחקים: לא פעלתי בחוכמה, באתר ONE‏, 29 באוגוסט 2018
3. ↑  אתר ערוץ הספורט – sport5.co.il, באתר m.sport5.co.il
לואי ז'וזף דה בורבון, הדוכס מוונדום (1706)
**לואי ז'וזף דה בורבון, הדוכס מוונדום** (בצרפתית: **Louis Joseph de Bourbon, duc de Vendôme**‏; 1 ביולי 1654, פריז – 11 ביוני 1712, וינארוס) היה מפקד בצבא צרפת במלחמת תשע השנים ובמלחמת הירושה הספרדית, מרשל צרפת והדוכס השלישי מוונדום.

ביוגרפיה
--------

לואי ז'וזף נולד ב-1 ביולי 1654 בפריז, ללואי, דוכס ונדום, נכדו של המלך אנרי הרביעי ופילגשו גבריאל ד'אסטרה, וללורה מנצ'יני, אחותה הבכורה של אולימפיה מנצ'יני, שאחד מבניה היה הנסיך אויגן מסבויה, יריבו של ונדום.

הוא התגייס לצבא בגיל 18, ותוך זמן קצר התבלט בהפגנת עוצמה ואומץ אישי במלחמות שנערכו בארצות השפלה, וב-1688 הגיע להישג של דרגת לוטננט גנרל. במלחמת תשע השנים הוא שירת בהצטיינות תחת הדוכס מלוקסמבורג בקרב סטיינקירק ותחת ניקולא קאטינא במרסאליה, וב-1695 קיבל את הפיקוד על הצבא שפעל בקטלוניה וכבש את ברצלונה כעבור שנתיים.

זמן קצר לאחר מכן הוא הועלה לדרגת מרשל של צרפת. ב-1702, לאחר הניסיון הראשון הלא מוצלח של קאטינא ודוכס וילרואה, קיבל ונדום את הפיקוד על הצבא הפרנקו-ספרדי באיטליה. בשלושה קרבות באיטליה הוא הוכיח את עצמו כיריב שקול לנסיך אויגן מסבויה, אותו הביס ב-1705 בקרב קאסאנו לאחר שאויגן כמעט והביס את אחיו הצעיר פיליפ.

בשנה שלאחר מכן הוא המשיך לפקד בזכות עצמו ואף זכה בניצחון נוסף בקאלצ'ינאטו. ונדום נשלח לפלנדריה על מנת לנסות לשקם את המצב לאחר התבוסה בראמיאי שבו הובסו לחלוטין יורשיו פרדיננד דה מרסין ופיליפ השני, דוכס אורליאן. לאחר הגעתו הוא היה לא יותר ממדריכו של דוכס בורגונדי חסר היוזמה, ולא הצליח למנוע את התבוסה בקרב אאודנארדה. לאחר מכן פרש ונדום לאחוזותיו, אך תוך זמן קצר זומן לקבל את הפיקוד על צבאו של פיליפ בספרד, וזכה בניצחונותיו האחרונים בקרבות בריאואגה (Brihuega) ווילוויסיוסה (Villaviciosa). הוא מת ב-11 ביוני 1712 בפתאומיות בעיירה וינארוס שבמחוז קאסטיון, זמן קצר לפני תום המלחמה, ונקבר באל אסקוריאל שבספרד.

ונדום היה אחד מהחיילים הבולטים בהיסטוריה של צבא צרפת. בנוסף להיותו בעל כישרון ודמיון פורה שהיו דרושים למנהיג צבאי מצליח, הוא ניחן גם באומץ רב. הצלחתו הרבה נבעה גם מיכולתו להשפיע על חייליו.

ונדום היה בקשר קרוב ביותר עם גיסו, בעלה של אחותו הבכורה, מארי ת'רזה דה בורבון, שלפי עמדת ההיסטוריונים היה מאהבו. באופן פורמלי הוא נישא למארי אן דה בורבון (1678–1718), בתו של הנסיך אנרי ז'ול מקונדה ונכדתו של "לה גראנד קונדה". יש טענה כי לא קיימו יחסי מין. בפועל, מתה מארי אן בשנת 1718 ללא ילדים.

קישורים חיצוניים
----------------

ויקישיתוף מדיה וקבצים בנושא **לואי ז'וזף דה בורבון, הדוכס מוונדום** בוויקישיתוף
* לואי ז'וזף דה בורבון, הדוכס מוונדום במהדורה האחת-עשרה של אנציקלופדיה בריטניקה
* לואי ז'וזף דה בורבון, הדוכס מוונדום, באתר אנציקלופדיה בריטניקה (באנגלית)

הערות שוליים
------------

1. ↑  ,ldrich, Robert (2003)."Who's Who in Gay and Lesbian History" Psychology Press. p. 542.

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX1363756
* BnF: cb10656947t (data)
* CANTIC: a10976000
* GND: 1026455197
* ISNI: 0000 0000 5934 0203
* LCCN: no99032806
* NLA: 35743794
* NTA: 070040079
* SUDOC: 110691288
* VIAF: 138152682580423312315
* WorldCat (עם VIAF): 138152682580423312315

 |
**ריכרד ריטר פון שטריגְל** (בגרמנית: **Richard Ritter von Strigl** ;‏ 7 בפברואר 1891 - 11 בנובמבר 1942) היה כלכלן המקורב לאסכולה האוסטרית.

ביוגרפיה
--------

פון שטריגל נולד במוראביה (היום חלק מצ'כיה). הוא למד באוניברסיטת וינה והצטרף בגיל צעיר מאוד לסמינר הפרטי של אויגן פון בהם-באוורק, שהניב דור שלם של כלכלנים מובילים, כמו באואר, בוכארין, מיזס, אוטו נויראת ושומפטר.

אחרי מלחמת העולם הראשונה זכה בשנת 1923 לפרופסורה, אך בניגוד לרוב עמיתיו מהאסכולה האוסטרית נאלץ למצוא את פרנסתו מחוץ לאקדמיה והפך לפקיד בכיר בחברת ביטוח. כישוריו כמרצה שיטתי ובהיר, עם זאת, הקנו לו השפעה רבה על הדור הצעיר של כלכלנים שבקע מאוניברסיטת וינה אחרי מלחמת העולם הראשונה, ושטריגל הפך לדמות מעצבת עבור בני הדור השני של הכלכלנים הוינאים כמו האייק, הארבלר, מאכלופ, מורגנשטרן ואחרים.

שטריגל טען כי יש ללמוד את התאוריה הכלכלית כדבר לעצמו, בלי לעסוק במחקרי שטח אמפיריים, ויש להשתמש בתאוריה כדי להסביר תופעות כלכליות ולהשתמש בה להכוונת הפעולה הפוליטית. דעות אלו היו חריגות בשנות העשרים והשלושים, בהן שלטה בגרמניה ובאוסטריה התפישה של "האסכולה ההיסטורית" שטענה כי אין חוקים כלכליים תקפים תמיד אלא רק כללים היפים למצבים מסוימים ולכן אין טעם בחקר חוקים כלליים ויש לעסוק במחקרים מעשיים של חברות, מנהל, ערים, וכדומה.

עבודתו החשובה ביותר של שטריגל הייתה "הון וייצור" משנת 1934. שטריגל ביקש בה להתמודד עם הסיבות לשפל הכלכלי הגדול במערב בשנות השלושים. בהשפעת ג'בונס ובוהם-באוורק ניתח שטריגל בצורה בהירה וחדה את השפעת הרחבת ההון בזירה המקרו-כלכלית, כשהוא מפתח את הגישה האוסטרית לנושא לכלל תאוריה כוללת ושלמה.

כרבים אחרים באסכולה האוסטרית, וכמו האסכולה בכללה, שקעו עבודותיו של שטריגל בשכחה בשנות השלושים. אחרי איחודן של גרמניה ואוסטריה (ה"אנשלוס") בשנת 1938 בחר שטריגל להישאר בווינה, בין השאר בגלל בריאותו המתדרדרת. עם מותו בגיל 51 בשנת 1942 נמחה הסיכוי האחרון לבנות מחדש את האסכולה האוסטרית בווינה ונחתם למעשה תפקידה של האסכולה ככוח עצמאי באוסטריה וגרמניה בתקופה אחרי מלחמת העולם השנייה.

לקריאה נוספת
------------

* הון ויצור

קישורים חיצוניים
----------------

ויקישיתוף מדיה וקבצים בנושא **ריכרד פון שטריגל** בוויקישיתוף
* ריכרד פון שטריגל, ברשת החברתית Goodreads

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007276247705171
* BnF: cb12528658m (data)
* GND: 1047618842
* ISNI: 0000 0000 8125 2541
* LCCN: n83233713
* NKC: uk2014849996
* NTA: 07293056X
* SUDOC: 067031781
* Trove: 999017
* VIAF: 46870389
* WorldCat: lccn-n83233713

 |
**דור אלו** (נולד ב-26 בספטמבר 1993) הוא כדורגלן ישראלי המשחק בעמדת המגן הימני במכבי בני ריינה מליגת העל.

קריירת מועדונים
---------------

נולד וגדל בפתח תקווה, לישראל וללילי אלו. אלו התחיל לשחק כדורגל במחלקת הנוער של מכבי פתח תקווה. לקראת עונת 2012/2013 צורף לסגל הקבוצה הבוגרת של המועדון, לאחר שירדה לליגה הלאומית, וב-10 באוגוסט 2012 ערך את הופעת הבכורה שלו, כשפתח בהרכב בתיקו 0-0 נגד הפועל כפר סבא במסגרת גביע הטוטו. ב-5 בנובמבר 2012 הבקיע את שער הבכורה שלו בקריירה, בניצחון 0–2 נגד בית"ר תל אביב רמלה. לאחר המשחק נפצע ולא חזר לשחק עוד בעונה זו, בסיומה העפילה הקבוצה בחזרה לליגת העל. ב-31 באוגוסט 2013 ערך את הופעת הבכורה שלו בליגה הבכירה, כשפתח בהרכב בהפסד 1–3 לבית"ר ירושלים, ובסך הכל שותף בשבעה משחקים בעונה זו.

בעונת 2014/2015 הגיע לקבוצה המאמן רן בן שמעון, אשר החליט להתבסס על שחקנים צעירים. אלו הפך לשחקן הרכב קבוע והיה שותף לעונה מוצלחת של הקבוצה שסיימה בפלייאוף העליון. ב-8 במאי 2016 כבש את שער הבכורה שלו בליגת העל, בניצחון 2–1 על מכבי נתניה. בעונת 2016/2017 הפך לשחק מפתח בקבוצה, וכבש שער אחד ב-33 הופעות בליגת העל.

לקראת עונת 2017/2018 חתם בקבוצת הפועל באר שבע. בעונתו הראשונה בקבוצה ערך 17 הופעות ליגה, ובסופה זכה עם הקבוצה באליפות. לקראת תחילת עונת 2018/2019 נפצע אלו בברכו, חזר לשחק בינואר 2019 וערך שמונה הופעות בליגת העל.

ב-6 באוגוסט 2019 הושאל לעונה אחת לבני יהודה תל אביב.

לקראת עונת 2020/2021 חזר מההשאלה אל קבוצת הפועל באר שבע אך מיד נמכר לעירוני קריית שמונה.

ב-27 בספטמבר 2021 חזר למכבי פתח תקווה וחתם בה עד לסיום העונה.

ב-26 ביוני 2022 חתם בהפועל תל אביב.

ב-12 ביוני 2023 חתם במכבי בני ריינה.

קישורים חיצוניים
----------------

ויקישיתוף מדיה וקבצים בנושא **דור אלו** בוויקישיתוף
* דור אלו, ברשת החברתית אינסטגרם
* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net

הערות שוליים
------------

1. ↑  תומר לוי, מוטי פשכצקי, ‏סופית: דור אלו הושאל מב"ש לבני יהודה, באתר ערוץ הספורט, 6 באוגוסט 2019
2. ↑  יגאל גולדשטיין, ‏רשמי: אלו וקהת חתמו בקריית שמונה, באתר ערוץ הספורט, 26 ביולי 2020
3. ↑  הדר יעקבי, ‏דור אלו חתם במכבי פ"ת עד סוף העונה, באתר ערוץ הספורט, 27 בספטמבר 2021
4. ↑  שירי אלג'ם, ‏אחרי רומארטו: דור אלו חתם בהפועל תל אביב, באתר ערוץ הספורט, 26 ביוני 2022
5. ↑  דורון בן דור, ‏רכש נוסף: המגן הימני דור אלו חתם בבני ריינה, באתר ONE‏, 12 ביוני 2023
ה**גאופוניקה** (ביוונית: **Γεωπονικά**) היא אוסף בן 20 ספרים של ידע חקלאי, שנאסף במהלך המאה ה-10 בקונסטנטינופוליס עבור הקיסר הביזנטי קונסטנטינוס השביעי פורפירוגנטוס. המילה היוונית "גאופוניקה" מורה על "פעילויות חקלאיות" במובן הרחב ביותר. זהו החיבור החקלאי הביזנטי היחיד ששרד.

בתקופת הרנסאנס המקדוני (אנ'), אסף הקיסר קונסטנטינוס השביעי כמה קיצורים – אוספים וקטעים של כתבים עתיקים – וגאופוניקה הייתה אחת מהם. שרדו כ-50 כתבי יד, המתוארכים בין המאות ה-10 וה-16.

מקורות
------

האוסף של המאה ה-10 מיוחס לפעמים (באופן שגוי) לסופר קסיאנוס באסוס (אנ') (המאה ה-6 או ה-7), שהאוסף שלו, שנקרא גם הוא "גאופוניקה", או "קטעים על חקלאות", שולב בחיבור ששרד. באסוס התבסס רבות על חיבורו של מלקט אחר על חקלאות, וינדוניוס אנטוליוס (אנ') (המאה ה-4), "אוסף פעילויות חקלאיות".

המקורות היסודיים (העתיקים) של הגאופוניקה כוללים את פליניוס הזקן, סופרים שונים ביוונית על חקלאות ווטרינריה מהתקופה ההלניסטית והרומית שלא נשמרו, האגרונום הקרתגי מגון (אנ'), ואפילו חיבורים הידועים בשמו של הנביא הפרסי זורואסטר. שמות המקורות העיקריים לכל חלק מצורפים לטקסט, אם כי גילם ונכונותם של ייחוסים אלה נותרים בספק.

מסורת כתב היד היווני מורכבת ביותר ואינה מובנת במלואה. תרגומים לסורית, פרסית אמצעית (פהלוי), ערבית וארמנית, מעידים על הפופולריות של החיבור ברחבי העולם.

תוכן
----

הגאופוניקה כוללת כל סוג של מידע "חקלאי", כולל ניחוש שמימי וארצי, גידול גפנים, גידול זיתים, דבוראות, רפואה וטרינרית, בניית בריכות דגים ועוד.

1. על האווירה, ועל עלייתם ושקיעת של הכוכבים
2. על עניינים כלליים הנוגעים לחקלאות, ועל סוגי התירס השונים
3. על החובות החקלאיות השונות המתאימות לכל חודש
4–5. על גידול הגפן
6–8. על עשיית היין
9. על גידול הזית ועשיית שמן
10–12. על גננות
13. על בעלי החיים והחרקים המזיקים לצמחים
14. על יונים וציפורים אחרות
15. על אהדות וסלידות טבעיות, ועל ניהול הדבורים
16. על סוסים, חמורים וגמלים
17. על גידול בקר
18. על גידול כבשים
19. על כלבים, ארנבות, צבאים, חזירים ועל המלחת בשר
20. על דגים

ראו גם
------

* קולומלה

קישורים חיצוניים
----------------

ויקישיתוף מדיה וקבצים בנושא **גאופוניקה** בוויקישיתוף
* Henricus Beckh, editor. 1895; reprint 1994. Geoponica sive Cassiani Bassi scholastici de re rustica eclogae. Leipzig: Teubner (ביוונית)
* Geoponika: Agricultural Pursuits, תרגום לאנגלית מאת תומאס אוון (1805-06)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX4092646
* BnF: cb131797667 (data)
* GND: 4398952-4
* LCCN: n88277275
* SUDOC: 031248241
* VIAF: 182720334
* WorldCat (עם VIAF): 182720334

 |
**רֵאָה גַלַנָאקִי** (**Ρέα Γαλανάκη**, **Rea Galanaki**, נולדה ב-1947) היא סופרת יוונייה.

ביוגרפיה
--------

ראה גלנאקי נולדה בשנת 1947 בהרקליון שבכרתים. לפני שהתמסרה לכתיבה ספרותית למדה היסטוריה וארכאולוגיה באוניברסיטת אתונה וחייתה תקופות ארוכות בעיר פָּטְרַס.

יצירותיה
--------

שתי יצירות הביכורים שגַלַנָאקִי פרסמה היו ספרי השירה "שמח למרות הכול" (1975) ו"המחצבים" (1979). 

לאחר מכן ראו אור שני ספרים מפרי עטה הנעים מבחינת סוגותיהם בין השירה לבין הסיפורת: "העוגה" (1980) ו"איפה חי הזאב" (1982). למן פרסום ספרים אלה ואילך נטשה גלנאקי כליל את השירה, ואם כי בסיפורת שכתבה ניכר קולמוס המשוררת עד עצם היום הזה, הרי למן אמצע שנות השמונים ואילך לא פרסמה שירים חדשים. 

ספר הסיפורים הממוקד בהיסטוריה של כרתים, "סיפורים שמרכזם זהה" (1986), קדם בשלוש שנים לרומן הראשון שכתבה גַלַנָאקִי ושבו קנתה את תהילתה, "חיי איסמעיל פריק פשה" (1989), הספר היווני הראשון שנכלל ברשימת אונסק"ו ליצירות מופת בנות-זמננו. 

מאוחר יותר פרסמה רֵאָה גַלַנָאקִי את הרומן "אחתום בשם לואי" (1993), את המסה "מלך או חייל?" (1997), את הרומנים "אֶלֵנִי או אף אחד" (1998), "מאה שנות מבוך" (2002) ו"מים שקטים חודרים" (2006) ואת קובץ הסיפורים "יד כמעט תכלת" (2004). 

כמעט בזכות כל אחד מספריה הוענקו לה פרסים יוקרתיים, והיא נחשבת כיום בצדק לאחת הסופרות החשובות ביותר ביוון. הרומן "חיי איסמעיל פריק פשה" ראה אור בהוצאת כרמל בשנת 2006 בתרגום רמי סערי, וקובץ הסיפורים "יד כמעט תכלת" ראה אור בהוצאת כרמל בשנת 2022 בתרגום רמי סערי.

קישורים חיצוניים
----------------

* רֵאָה גָלָנָאקִי, יד כמעט תכולה, הקדמה, סיפור והערה ביוגרפית מאת רמי סערי

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007436349905171
* BnF: cb122428489 (data)
* GND: 123300088
* ISNI: 0000 0000 7831 4799
* LCCN: n86028668
* NKC: jo20010084261
* NLA: 35254890
* NLG: 16310
* NTA: 07024734X
* RERO: 02-A013505470
* SELIBR: 348654
* SUDOC: 031159052
* VIAF: 4986424
* WorldCat: lccn-n86028668

 |
**פז'מיסל קובאז'** (בצ'כית: **Přemysl Kovář**; נולד ב-14 באוקטובר 1985) הוא כדורגלן עבר צ'כי ששיחק בעמדת השוער.

קריירה
------

קובאז' התחיל את הקריירה שלו במחלקת הנוער של פ.צ. סלובצקו. לאחר שלא הצליח לעלות לקבוצה הבוגרת, הושאל בינואר 2006 לקונוויצה לצבור דקות משחק. עונה לאחר מכן הושאל ללאמיה מהליגה השלישית ביוון. בקיץ 2010 היה קרוב לחתימה בדינמו צ'סקה בודייוביצה, אך בסופו של דבר חתם בסלובן ליברץ ושימש כשוער שני. בשנת 2011 הושאל לאוסטי נאד לאבם. לאחר שהושאל בסתיו 2012 לויקטוריה ז'יז'יקוב, חזר בפברואר 2013 לליברץ והפך לשוער הראשון.

ב-25 ביולי 2013 ערך את הופעת הבכורה שלו באירופה במסגרת מוקדמות הליגה האירופית נגד סקונטו ריגה. במשחק זה הספיק אף להדוף בעיטת עונשין.

ביוני 2014 חתם בהפועל חיפה. במהלך תקופתו בחיפה, סבל קובאז' מאי יציבות כאשר לא הצליח לשמור על מקומו בהרכב הראשון. בינואר 2016 הוקפא לאחר החתמתו של מריאן אנטולוביץ'. בספטמבר 2016 חתם בצ'רנו מורה ורנה מליגת העל הבולגרית.

בינואר 2017 חזר לצ'כיה וחתם בסלביה פראג כשוער שני.

קישורים חיצוניים
----------------

ויקישיתוף מדיה וקבצים בנושא **פז'מיסל קובאז'** בוויקישיתוף

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל המאמן, באתר Transfermarkt
* שלמה וייס, אופיר סער‏, הכפפה לא מתאימה ליד: בעיית השוער פז'מיסל קובארז' בהפועל חיפה, באתר וואלה!‏, 24 באוקטובר 2015
**פיתון מלכותי**, או "**פיתון כדורי**" (שם מדעי: *Python regius*) הוא מין של נחש לא ארסי מהסוג פיתון החי במערב אפריקה. אורכו של הפיתון 90–182 סנטימטרים (2.95–5.97 רגל) ומשקלו עד 1.5 ק"ג. הנקבות גדולות בהרבה מהזכרים, תוחלת חיו היא בין 30-40 שנים. נחש זה כהה מאוד עם רצועות בהירות גדולות מאוד בחלקים העליונים של הגב. הראש קטן וכהה והלסתות יכולות להיפתח בעת הצורך לגודל רב. זנים מסוימים בשבי פיתחו צורות וצבעים ייחודיים.

הנחש חי בטבע במרכז אפריקה בסנגל, מאלי, גינאה ביסאו, גינאה, סיירה לאון, ליבריה, חוף השנהב, גאנה, בנין, ניגריה, קמרון, צ'אד, הרפובליקה המרכז-אפריקאית ועד לסודאן ואוגנדה. הוא חי בסוואנות, ערבות ואזורי שיחים וכן באזורים סלעיים ויערות מדוללים. הוא מצוי ביום במערות, חורים שונים או תילי טרמיטים ויוצאים בעיקר בלילה.

הפיתון מתגלגל לצורת כדור ברגע שישנה סכנה. הראש מצוי באמצע הכדור ואם הטורף ממשיך לתקף הנחש יכול להתגלגל למקום מפלט. הוא מותקף על ידי נמרים, תנים, עופות דורסים, כוחים, נמיות וגיריות.

הוא ניזון מיונקים קטנים שונים כמו חולדה מולמטית נטלית (Mastomys natalensis) או עכבר מפוספס (Lemniscomys) וכן מחדפים, סנאים ועופות וטורף אותם על ידי לחיצה של גופו השרירי על הקורבן למוות. בשבי הוא מקבל בעיקר עכברים וחולדות קפואות והוא צריך מזון רק כמה פעמים בחודש.

הוא מגודל כחיית מחמד מאוד פופולרית. כמו רוב הזוחלים צריך לדאוג שתהיה לו סביבת טמפרטורה חמה בה יוכל לתפקד.

תמונות
------

* 
* 
* 
*

קישורים חיצוניים
----------------

ויקישיתוף מדיה וקבצים בנושא **פיתון מלכותי** בוויקישיתוף
* פיתון מלכותי, באתר ITIS (באנגלית)
* פיתון מלכותי, באתר NCBI (באנגלית)
* פיתון מלכותי, באתר האנציקלופדיה של החיים (באנגלית)
* פיתון מלכותי, באתר GBIF (באנגלית)

הערות שוליים
------------

1. ↑  פיתון מלכותי באתר הרשימה האדומה של IUCN

| פיתוניים |
| --- |
| פיתון קטן | פיתון צ'ילדרן • פיתון מנומר • פיתון גמדי • פיתון סטימסון |  |
| פיתון איריאן (סוג ומין יחיד) | פיתון איריאן |
| פיתון מפוספס | פיתון שחור-ראש • פיתון וומה |
| פיתון ביסמרק טבעתי (סוג ומין יחיד) | פיתון ביסמרק טבעתי |
| פיתון לבן-שפה (סוג ומין יחיד) | פיתון לבן-שפה |
| פיתון מים | פיתון מים חום • פיתון מקלוט • פיתון זית |
| פיתון עצים | פיתון השיחים • פיתון בולן • פיתון ברדלי • פיתון עבה-קשקשים • פיתון אונפלי • פיתון השטיחים • פיתון עצים ירוק |
| פיתון | פיתון טימור • פיתון מלכותי • פיתון דם • פיתון הודי • פיתון בורמזי • פיתון אנגולה • פיתון ברונגרסמה • פיתון בורנאו • פיתון סלעים אפריקני • פיתון מרושת • פיתון מיאנמר |

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph499477

 |
**אלגרו** (בפולנית: **Allegro**) היא פלטפורמת מסחר אלקטרוני בשפה הפולנית.

החברה מעסיקה כ-2,100 עובדים ברחבי פולין והמטה החברה ממוקם בעיר פוזנן.

על פי דירוג אלקסה, האתר הוא בין 250 האתרים הנפוצים ביותר בעולם ודורג במקום החמישי בפולין.

היסטוריה
--------

חברת אלגרו הוקמה בשנת 1999 על ידי חברת סרף סטופ שופ (Surf Stop Shop) ונרכשה מיד לאחר מכן על ידי אתר המכירות הפומביות המקוונות QXL Ricardo.

בשנת 2007 מותג האתר מחדש ושונה שמו לטרדוס (Tradus).

בשנת 2008 רכשה חברת נספרס (Naspers) את קבוצת אלגרו לשלשת קרנות ההשקה סינבן (Cinven), פרמירה (Permira) ומיד-יורופ (Mid Europa Partners).

בשנת 2011, רשמה החברה ציון דרך כאשר מנתה כ-11 מיליון משתמשים ובשנת 2017 הגיעה אף ל-20 מיליון משתמשים.

קישורים חיצוניים
----------------

ויקישיתוף מדיה וקבצים בנושא **Allegro** בוויקישיתוף
* אתר האינטרנט הרשמי של Allegro (בפולנית)
* 

* Allegro, ברשת החברתית פייסבוק

* Allegro, ברשת החברתית אקס (טוויטר)

* Allegro, ברשת החברתית אינסטגרם

* Allegro, סרטונים בערוץ היוטיוב

* Allegro, באתר פינטרסט
* אמזון הפולנית עשויה להפוך להנפקה הגדולה בוורשה, באתר כלכליסט (בעברית)

הערות שוליים
------------

1. ↑  allegro.pl Competitive Analysis, Marketing Mix and Traffic - Alexa, www.alexa.com
2. ↑  YouTube, Google i Ceneo mocno w górę, Instagram i Snapchat w dół (Gemius/PBI z października), www.wirtualnemedia.pl (בפולנית)
3. ↑  11,5 mln użytkowników Allegro, CRN, ‏26 באוגוסט 2011
פירוש נוסף ערך זה עוסק בתת אלוף אורי בר-און. אם התכוונתם לבמאי אורי בר-און, ראו אורי בר-און (במאי).
**אורי בר-און** (9 בפברואר 1925 - 19 ביולי 1985) היה תת-אלוף בצה"ל, מפקדה הראשון של חטיבה 401 וראש מטה פיקוד הצפון במלחמת יום הכיפורים. לאחר שחרורו כיהן כעוזרו לענייני התיישבות של שר החקלאות ושר הביטחון אריאל שרון והיה מהמייסדים של מפעל ההתנחלויות ביהודה ושומרון.

ביוגרפיה
--------

בר-און נולד וגדל בנהלל, בנם של שרה ואליעזר. היה פעיל בארגון ההגנה, חבר מחלקת החי"ש ביישוב ובוגר קורס מפקדי מחלקות בג'וערה. במלחמת העצמאות נלחם בקרבות משמר העמק ונפצע. הצטרף לגדוד הקומנדו 89, גדוד פשיטה ממוכן בחטיבה 8 שעליה פיקד יצחק שדה, הוא פיקד על פלוגה ג', פלוגת ג'יפים שהורכבה מבני ההתיישבות העובדת, לחם עמה ונפצע במבצע דני. לאחר מינויו של דיין למפקד ירושלים, מונה בר-און לעוזרו. 

בתום המלחמה הצטרף לבני תנועת המושבים לסייע ליישובי עולים, בנה ביתו במושב אורות. 

בהמשך שירותו הצבאי עבר הסבה לחיל השריון, שירת כסגן ומפקד גדוד שריון ומדריך בבית הספר לשריון. ב-1967 הוא מונה להקים חטיבה סדירה חדשה בגייסות השריון, חטיבה 401. בפרוץ מלחמת ששת הימים פיקד על גדוד 46, הגדוד הראשון של החטיבה בהתארגנותה, שהיה גדוד טנקי פטון. הגדוד לחם תחת חטיבת הצנחנים באוגדה 84 והשתתף בקרבות ההבקעה ברפיח. לאחר המלחמה פיקד על כוחות החטיבה במבצע אסותא. 

במלחמת ההתשה פיקד על חטיבה 875 (חטיבה 8) ובתפקיד זה פיקד על מבצע רביב. במלחמת יום הכיפורים שירת כראש מטה פיקוד הצפון. בימיה האחרונים של המלחמה נפצע בהתרסקות מסוק באזור החרמון. לאחר המלחמה מונה על ידי הרמטכ"ל לטפל בפניות הורים שכולים. השתחרר מצה"ל ב-1976.

לאחר שחרורו הצטרף למפלגת שלומציון שהקים אריאל שרון, הוצב במקום החמישי ברשימה לבחירות לכנסת התשיעית אך לא נבחר. לאחר מינויו של שרון לשר החקלאות מונה בר-און לעוזרו לענייני התיישבות, והוא עסק רבות בפיתוח והקמת התנחלויות ביהודה ושומרון. בהמשך כיהן כעוזרו של שרון לענייני התיישבות גם במשרד הביטחון ובמשרד התעשייה והמסחר. ב-1985 נהרג בתאונת דרכים. על שמו נקראים יער אורות באלון מורה, שכונה במבוא דותן, פארק תעשייה בקדומים, רחובות ודרכים ברחבי הארץ. 

היה נשוי לחיה ואב לארבעה ילדים. בנו הבכור יהושע, היה קצין שריון שעוטר בעיטור המופת ונהרג ב-1977, בנו גדעון היה מפקד יחידת החילוץ וההצלה הארצית.

קישורים חיצוניים
----------------

* תא"ל אורי בר און ז"ל (אורכב 06.06.2014 בארכיון Wayback Machine) באתר הפנימיה הצבאית לפיקוד
* על אורי בר-און באתר אמנה
* עדות תא"ל אורי בר-און - ראש מטה פיקוד צפון, באתר המרכז למלחמת יום הכיפורים
* אורי בר-און, באתר "50 שנה למלחמת יום הכיפורים" של ארכיון צה"ל ומערכת הביטחון

הערות שוליים
------------

1. ↑  משה דיין, "**אבני דרך, אוטוביוגרפיה**", הוצאת עידנים: ירושלים, 1976, עמודים 60-64.

| מפקדי חטיבה 401  |
| --- |
| 

|  |
| --- |
| אורי בר-און • ששון יצחקי • דב תמרי • אברהם רותם • דן שומרון • אהוד ברק • עמנואל סקל •מנחם עינן • חגי רגב • יצחק רבין • זאב ליבנה • עוזי לבצור • יצחק אשל • מוטי פז • עוזי דיין • שלמה ינאי • איל בן ראובן • אודי שני • אביגדור קליין • אבי מזרחי • עוזי זגורי • אלי רייטר • גיא צור • יעקב ברק • מוטי כידור • יצחק תורג'מן • יגאל סלוביק • עינב שלו • סער צור • יאיר וולנסקי • אוהד נג'מה • דודו סונגו • אוהד מאור • בני אהרון |

 |
**איבן מרקאנו סיירה** (נולד ב-23 ביוני 1987) הוא כדורגלן ספרדי המשחק כבלם בפורטו.

קריירה
------

מרקאנו התחיל את הקריירה שלו במחלקת הנוער של ראסינג סנטאנדר וערך את הופעת הבכורה שלו בקבוצה הבוגרת ב-2007.

ב-2009 חתם בויאריאל והושאל לקבוצות חטאפה ואולימפיאקוס. ב-2012 חתם ברובין קאזאן וב-2014 חזר בהשאלה לאולימפיאקוס.

ב-2014 חתם בפורטו. ב-6 בנובמבר 2016, לאחר מספר הזדמנויות שבהן ענד את סרט הקפטן כמחליף, מרקאנו שימש כקפטן לראשונה כשחקן הרכב פותח, בתיקו 1–1 ביתי מול בנפיקה. הוא הבקיע את שערו הראשון בליגת האלופות ב-17 באוקטובר 2017, בהפסד 3-2 בחוץ מול ר.ב. לייפציג. ב-2018 חתם ברומא לעונה אחת לפני שחזר לפורטו.

נבחרת לאומית
------------

מרקאנו שיחק בנבחרת הצעירה של ספרד והשתתף עמה באליפות אירופה עד גיל 21 ב-2009.

קישורים חיצוניים
----------------

ויקישיתוף מדיה וקבצים בנושא **איבן מרקאנו** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  Wieder Spektakel, spiegel
2. ↑  Too little too late for Spain, uefa
**רוסקלו רודליזיו פלייטר** (בהולנדית: **Roscello Rudelizio Vlijter**; נולד ב-1 בינואר 2000 בפרמריבו שבסורינאם) הוא כדורגלן סורינאמי המשחק בעמדת הקשר בקבוצת הפועל כפר סבא מהליגה הלאומית ובנבחרת סורינאם.

קריירת מועדונים
---------------

פלייטר גדל במחלקות הנוער של רובינהוד ופיינורד.

ב-28 ביוני 2019 חתם פלייטר בטלסטאר ספורטקלאב מליגת המשנה ההולנדית. הוא ערך 24 הופעות ליגה במדי המועדון, בהן הבקיע שער אחד.

ב-23 באוגוסט 2022 חתם בפגיה 2014 מליגת המשנה הקפריסאית. הוא שיחק במועדון במשך עונה אחת, במהלכה ערך 26 הופעות ליגה.

ב-11 באוגוסט 2023 חתם בהפועל כפר סבא מהליגה הלאומית.

קריירה בינלאומית
----------------

ב-5 בספטמבר 2019 ערך פלייטר את הופעת הבכורה שלו בנבחרת סורינאם, בניצחון 1–2 על נבחרת דומיניקה במסגרת ליגת האומות של CONCACAF לעונת 2019/2020.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  SC Telstar strikt jeugdspeler van Feyenoord באתר FR-Fans, ‏ 28 ביוני 2019 (בהולנדית)
2. ↑  הפועל כפר סבא החתימה את הקשר רוזליו פלייטר באתר ONE, ‏ 11 באוגוסט 2023 (בעברית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"רוסקלו פלייטר"**.
**ת'נאסיס פאפאזוגלו** (ביוונית: **Θανάσης Παπάζογλου**; נולד ב-30 במרץ 1988) הוא כדורגלן יווני המשחק בעמדת החלוץ.

קריירת מועדונים
---------------

פאפאזוגלו התחיל את הקריירה שלו במחלקת הנוער של אריס סלוניקי ובעונת 2007/2008 ערך את הופעת הבכורה שלו בקבוצה הבוגרת. עד מהרה הוא התברג בהרכב של אריס למרות גילו הצעיר. ב-8 בנובמבר 2007 הבקיע צמד בניצחון 0-3 נגד הכוכב האדום בלגרד במסגרת שלב הבתים של גביע אופ"א. בתום המשחק, נפצע וסיים את העונה.

ב-1 ביוני 2009 חתם לארבע עונות ביריבה העירונית, פאוק סלוניקי. בעונת 2010/2011 הושאל לאסטרס טריפוליס.

ב-8 באוגוסט 2012 חתם בקבוצת OFI כרתים לעונה עם אופציה לעונה נוספת. ב-OFI פאפאזוגלו שיחק שתי עונות, בשניהן סיים כמלך שערי הקבוצה. בזכות היכולת הטובה שהציג, עורר עניין אצל צ'רלטון את'לטיק, אך בסיום העונה חתם באולימפיאקוס.

בתחילת אוגוסט 2014, שוחרר מאולימפיאקוס וחתם באטרומיטוס.

ב-20 במאי 2015 חתם בקורטרייק מליגת העל הבלגית. ב-25 ביולי ערך את הופעת הבכורה שלו במועדון בניצחון 1-2 נגד סטנדרד לייז'. ב-14 באוגוסט הבקיע את שער הבכורה שלו בקבוצה בהפסד 2-1 לקלאב ברוז'. הוא סיים את עונתו הראשונה כמלך שערי הקבוצה עם 9 שערי ליגה.

בעונת 2016/2017 איבד את מקומו בהרכב, וב-28 בדצמבר 2016 הושאל לרודה מליגת העל ההולנדית עד לסיום העונה.

ב-28 ביולי 2017 הושאל לאולסון מליגת העל הנורווגית עד לסיום העונה בנורווגיה. בסיום העונה בנורווגיה, חזר לקורטרייק.

ב-23 ביולי 2018 חתם בהפועל חיפה לעונה אחת, עם אופציה לעונה נוספת. את שער הבכורה הבקיע החלוץ במשחקו הראשון במדי הקבוצה במשחק הראשון של הקבוצה במוקדמות הליגה האירופית, בדקה ה-65 כדקה אחרי שהחליף את אלי אלבז בתיקו 1–1 מול הפנרפיירדיר האיסלנדית.

ב-31 בינואר 2019 עזב את הפועל חיפה וחתם בדינמו בוקרשט מליגת העל הרומנית.

ב-18 ביולי 2019 חתם בוולונטארי הרומנית.

ב-3 בינואר 2020 חזר ליוון וחתם בלאריסה.

ב-1 באוקטובר 2020 חתם בסקודה קסנתי.

ב-27 ביולי 2021 פאפאזוגלו חתם ברודוס.

קריירה בינלאומית
----------------

פאפאזוגלו שיחק בצעירותו בנבחרת הנוער והנבחרת הצעירה של יוון.

ב-29 במרץ 2016 ערך את הופעת הבכורה שלו בנבחרת הבוגרת בהפסד 3-2 לאיסלנד.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams

הערות שוליים
------------

1. ↑  ליגת העל הנורווגית מתחילה במרץ ומסתיימת בנובמבר של אותה שנה
2. ↑  דורון בן דור, ‏פאפאזוגלו חתם לעונה, הרכב משני יעלה מול ב"ש, באתר ONE‏, 23 ביולי 2018
3. ↑  פלקאו בדרך ליעד מפתיע, איקרדי הסכים לעבור לנאפולי, באתר ספורט 1, 18 ביולי 2019
גולדן דרגון של חברת סופרבוס
**שיאמן גולדן דרגון באס בע"מ** (בסינית: **厦门 金旅行车 旅行车 有限公司**, באנגלית: **Xiamen Golden Dragon Bus Co. Ltd**) הוא תאגיד סיני המתמחה בפיתוח, ייצור ושיווק של אוטובוסים בגדלים שונים. התאגיד הוקם בשנת 1992, ומטה התאגיד שוכן בעיר שיאמן.

החברה מעסיקה כ-4,000 עובדים בשלושת מפעליה בסין. החברה נחשבת לאחד מיצרני האוטובוסים הגדולים בסין, ועל פי נתוניה היא בעלת כושר ייצור המגיע ל-40,000 יחידות בשנה. החברה מייצרת אוטובוסים עירוניים, אוטובוסים בינעירוניים, מיניבוסים ורכבי הסעת נוסעים, כרכבי תחבורה ציבורית וכאוטובוסים לתיירות. היא החלה לייצא את מוצריה בשנת 2003, וכיום רכביה נמכרים בכ-80 מדינות באירופה, אסיה, אפריקה ודרום אמריקה. 

בשנת 2005 החלה גולדן דרגון במחקר ופיתוח של אוטובוסים המונעים באנרגיה חלופית: אוטובוסים חשמליים, היברידיים, אוטובוסים שמונעים באמצעות גז טבעי ומימן .
החל משנת 2008 שיווקה החברה מאות אוטובוסים המונעים באנרגיה חלופית לשווקים בסין, אירופה ואסיה.

בישראל
------

מוצרי החברה משווקים בישראל על ידי חברת גולדן סוכנויות אוטובוסים ישראל, חברת בת של חברת אוטו חן מקבוצת בליליוס. משפחת בליליוס מחזיקה בבעלות בין היתר גם את חברת התחבורה הציבורית סופרבוס. ב-2012 נכנסו לישראל האוטובוסים של המותג לשירות במערך התחבורה הציבורית של סופרבוס. שנה מאוחר יותר החלה חברת גולדן סוכנויות אוטובוסים לישראל בשיווק האוטובוסים בישראל גם מחוץ לקבוצה. בין יתר לקוחות החברה ניתן למנות את החברות: מטרופולין,, אגד, דן בדרום, דן באר שבע, נתיב אקספרס ועוד עשרות חברות הסעות פרטיות.

בשנת 2015 עלו על כבישי ישראל 282 אוטובוסים של גולדן דרגון, מקום שני בדירוג האוטובוסים שנמכרו

החל משנת 2017 החלה גולדן סוכנויות אוטובוסים לישראל לשווק בישראל גם אוטובוסים מונעים באנרגיה חלופית (גז טבעי דחוס וחשמלי) מתוצרת גולדן דרגון.

בשנת 2019 גולדן דרגון הייתה במקום הראשון במסירת אוטובוסים לשוק בישראל, עם 361 אוטובוסים.   

בשנת 2021 ו-2022 נכנסו לשירות המטרונית בעיר חיפה כ60 אוטובוסים מפרקיים בתקן יורו 6 תוצרת החברה וכ-50 אוטובוסים מפרקיים חשמליים.

קישורים חיצוניים
----------------

ויקישיתוף מדיה וקבצים בנושא **גולדן דרגון** בוויקישיתוף
* אתר האינטרנט הרשמי של גולדן דרגון
* גולדן דרגון, ברשת החברתית פייסבוק

* גולדן דרגון, ברשת החברתית אקס (טוויטר)

* גולדן דרגון, סרטונים בערוץ היוטיוב

הערות שוליים
------------

1. ↑  אודי עציון,
 גולדן דראגון הסינית בוחנת ייצור אוטובוסים חשמליים בישראל, באתר ידיעות אחרונות, 29 בספטמבר 2015
2. ↑  אתר למנויים בלבד אורן דורי, אגד רוכשת 340 אוטובוסים סיניים בכ-240 מיליון שקל, באתר TheMarker‏, 14 בספטמבר 2016
3. ↑  אתר למנויים בלבד אורן דורי, המהפכה מתחילה: "ישראל גילתה שמרחו אותה במחירי האוטובוסים כל השנים", באתר TheMarker‏, 15 בפברואר 2016
4. ↑  (עמודת משקל 18-26 טון שמייצגת אוטובוסים), באתר איגוד יבואני הרכב בישראל
**סטפנו סנסי** (באיטליה: **Stefano Sensi**; נולד ב-5 באוגוסט 1995) הוא כדורגלן איטלקי, המשחק בעמדת הקשר באינטר מילאנו ובנבחרת איטליה.

קריירה
------

סנסי נולד בעיר אורבינו והחל לשחק בקבוצה המקומית אורבניה בגיל 6. בהמשך עבר בקבוצות הנוער של רימילי וצ'זנה. 

סנסי החל את קריירת הבוגרים בצ'זנה וביולי 2013 הושאל לסן מרינט מהליגה השלישית. ב-8 בספטמבר ערך את הופעתו הבכורה בהפסד 2-0 לרג'אנה. ב-16 בספטמבר כבש את שערו הראשון בנצחון 2-0 על קומו. סנסי הושאל לעונה שנייה בה כבש שמונה שערי ליגה. 

בקיץ 2015 חזר לצ'זנה מהסרייה ב. ב-20 באוגוסט ערך את הופעתו הבכורה בנצחון 4-1 על קטניה בהגביע האיטלקי. ב-3 באוקטובר הבקיע את שערו הראשון בפנדל בנצחון 1-0 על ליבורנו. 

ב-13 בינואר 2016 חתם סנסי בססואולו מהסרייה א' והושאל בחזרה לצ'זנה עד לסוף העונה. ב-13 באוגוסט ערך את הופעתו הבכורה בסרייה א בנצחון 1-0 על פאלרמו. ב-16 באוקטובר כבש את שערו הראשון בנצחון 2-1 על קרוטונה. 

ב-2 ביולי 2019 הושאל לאינטר מילאנו עם אופציית רכישה. ב-26 באוגוסט ערך את הופעתו הבכורה בנצחון 4-0 על לצ'ה בו גם כבש את שערו הראשון. בסיום העונה חתם באופן קבוע לארבע שנים. 

ב-29 בינואר 2022 הושאל לסמפדוריה עד לסיום העונה. ב-6 בפברואר ערך את הופעתו הבכורה בנצחון 4-0 על ססואולו בו כבש את שערו הראשון. 

ב-2 ביולי 2022 הושאל למונצה לעונה אחת.  ב-8 באוגוסט ערך את הופעתו הבכורה בנצחון 3-2 על פרוזינונה בגביע. ב-11 בספטמבר הבקיע את שערו הראשון בתיקו 1-1 נגד לצ'ה, שהביא למונצה את הנקודה הראשונה אי פעם בסרייה א'. 

### נבחרת איטליה

ב-20 בנובמבר 2018 ערך את הופעתו הבכורה בנבחרת הבוגרת בנצחון 1-0 על ארצות הברית במשחק ידידות. ב-26 במרץ 2019 כבש את שערו הראשון בנצחון 6-0 על ליכטנשטיין במוקדמות יורו 2020.

קישורים חיצוניים
----------------

ויקישיתוף מדיה וקבצים בנושא **סטפנו סנסי** בוויקישיתוף

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל, באתר ESPN
**דריק אלן "ריק" מהורן** (באנגלית: **Derrick Allen "Rick" Mahorn**; נולד ב-21 בספטמבר 1958) הוא כדורסלן עבר אמריקאי, אשר היה פעיל בין השנים 1980–1999. ממוצעיו הכוללים לאורך 18 עונותיו בליגת ה-NBA הם 6.9 נקודות, 6.2 ריבאונדים ו-1.0 אסיסטים למשחק.

קריירת משחק
-----------

מהורן נולד וגדל בעיר הרטפורד שבקונטיקט, ובשנת 1976 החל ללמוד באוניברסיטת המפטון אשר בווירג'יניה. ב-4 עונותיו בקבוצת הכדורסל של האוניברסיטה העמיד ממוצע של 20.3 נקודות למשחק, כולל 27.6 נקודות למשחק בעונתו האחרונה.

בדראפט ה-NBA‏ 1980 נלקח מהורן בבחירה ה-35, על ידי וושינגטון בולטס. בעונתו השנייה בוושינגטון קיבע את מקומו בחמישייה הפותחת של הקבוצה, עם עזיבתם של וס אנסלד ואלווין הייז, ורשם ממוצעים של 12.2 נקודות ו-8.8 ריבאונדים למשחק.

בסיום עונת 1984/1985 הועבר בטרייד לדטרויט פיסטונס, בתמורה לדן ראונדפילד. בעונת 1988/1989 סייע לדטרויט לזכות באליפות ה-NBA הראשונה בתולדותיה, כשחקן חמישייה קבוע לצד אייזיאה תומאס, ג'ו דיומרס, מארק אגוויר וביל למביר. לאורך הפלייאוף קלע 6.0 נקודות למשחק בלבד, אך זכה לדקות משחק רבות בשל כישוריו ההגנתיים.

בדראפט ההרחבה של שנת 1989 נבחר מהורן על ידי מינסוטה טימברוולבס, אשר שלחה אותו בטרייד לפילדלפיה 76' בטרם שיחק במדיה. בסיום עונת 1989/1990 נבחר לחמישיית ההגנה השנייה של העונה.

בעונת 1991/1992 עזב את ה-NBA וחתם על חוזה בקבוצת וירטוס רומא מליגת העל האיטלקית. בעונתו היחידה בקבוצה זכה עמה בגביע קוראץ' לאחר שגברה על סקאבוליני פזארו בסדרת הגמר.

לקראת עונת 1992/1993 חתם על חוזה בניו ג'רזי נטס, ועד לסיום עונת 1998/1999 שיחק גם עבור פילדלפיה ודטרויט. לאורך תקופה זו שימש כשחקן ספסל זניח, ומיעט לקבל דקות משחק.

קריירת אימון
------------

בעונת 1999/2000 שימש כמאמן קבוצת "רוקפורד לייטנינג" מליגת ה-CBA. בין השנים 2000–2002 היה עוזר מאמן באטלנטה הוקס, תחת המאמן לון קרוגר.

בין השנים 2005–2009 שימש כעוזר מאמן בקבוצת דטרויט שוק מליגת ה-WNBA, תחת ביל למביר עמו שיתף פעולה כשחקן הפיסטונס. בעונות 2006 ו-2008 זכתה הקבוצה באליפות ה-WNBA. בעונת 2009 שימש כמאמן הראשי של הקבוצה, אשר הודחה מהפלייאוף בגמר האזור המזרחי על ידי אינדיאנה פיבר. בסיום אותה עונה עבר המועדון לטלסה, אוקלהומה, ומהורן עזב את הקבוצה.

קישורים חיצוניים
----------------

ויקישיתוף מדיה וקבצים בנושא **ריק מהורן** בוויקישיתוף

* פרופיל, באתר Basketball-Reference
* פרופיל, באתר ליגת ה-NBA

הערות שוליים
------------

1. ↑  סטטיסטיקות ה-NBA של מהורן, באתר basketball-reference.com
2. ↑  ביוגרפיה, באתר אוניברסיטת המפטון
3. ↑  רשימת הנבחרים בדראפט 1980, באתר basketball-reference.com
4. ↑  דטרויט פיסטונס מאבדת את ה-Bad Boy הראשי שלה, באתר upi.com,‏ 28 באוקטובר 1989
5. ↑  מהורן נשלח בטרייד לפילדלפיה, באתר הניו יורק טיימס, 28 באוקטובר 1989
6. 1 2  מהורן מצטרף לצוות האימון של דטרויט שוק, בארכיון אתר ה-WNBA,‏ 6 בינואר 2005
7. ↑  סטטיסטיקות האימון של מהורן ב-NBA, באתר basketball-reference.com
8. ↑  מועדון השוק מנסה להתרגל לחיים בטלסה, באתר mlive.com,‏ 6 במאי 2010

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 0947 4042
* LCCN: no2013051457
* VIAF: 303129712
* WorldCat: lccn-no2013051457

 |
* עידו חייט\* עידו חייט הוא שחקן כדורסל מקצועי עבריין כבד הוא אחד מצוות ה״נוראים״

הכשרה ועיסוק
------------

הכשרת החייטים נעשית בדרך כלל בדרך של התלמדות וחניכות. חייט-אומן הוא אדם אשר הוכשר להעסיק מספר מתלמדים בבית המלאכה שלו. חייטים מפורסמים אשר מייצרים חליפות "מחויטות", כלומר, כאלו אשר מותאמות אישית ללקוח, נוסעים לעיתים ברחבי העולם על מנת למדוד את הלקוח ולהתאים לו את החליפה; ולקוחות מגיעים לבתי המלאכה שלהם. עם זאת, נפוצים כיום חייטים העוסקים בתיקוני חליפות בלבד; או שמייצרים חליפות "מוכנות ללבישה" (לא מותאמות אישית) וחלק ניכר מעבודת החייט בעבר מבוצע כיום על ידי מכונות.

חייטות ביספוק
-------------

חולצת ביספוק
פרקטיקה מרכזית בחייטות האנגלית המסורתית היא **ביספוק** /biˈspoʊk/, מונח שפירושו אופן ייצור שבו פריט מותאם במיוחד לקונה, ובייחוד ייצור של מלבושים מחויטים לגברים, כגון חליפות וחולצות, המחייב מדידה והתאמה. זהו מושג מקביל ל-couture אצל נשים, כלומר אופנת גברים הנעשית לפי מידה ובהתאמה אישית.

השימוש במונח החל בבריטניה בשלהי המאה ה-19, ומקורו בביטוי spoken of - "מדובר" - המתייחס להוראה לייצר פריט מסוים, שניתנה בזמנו בעל פה. המונח נועד להבדיל בין ביגוד תעשייתי, מוכן ללבישה, למוצרים מחויטים בהתאמה אישית. כיום המונח ביספוק משמש את דוברי האנגלית הבריטית, ובארצות הברית הוא נפוץ בעיקר בתעשיית ההלבשה היוקרתית.

ברבות השנים, מלאכת הביספוק נעשתה מזוהה עם סטנדרטים גבוהים של גזירה, תפירה וגימור. בבריטניה נפסק כי השימוש במושג מותר גם במקרה של דרכי ייצור שאינן מסורתיות גרידא, וזאת בניגוד למצב בצרפת - שם מי שמבקש להתהדר במונח haute couture, נדרש לעמוד בתנאי הקבלה של איגוד התפירה העילית.

אשה העוסקת בתפירה, גם בתפירה מחויטת, מכונה תופרת. התופרות עסקו במלאכתן בבתיהן, במפעלי טקסטיל ואף בחנויות אופנה. משפחות בנות המעמד הגבוה הזמינו "תופרת פרטית" לתכנון המלתחה.

ראו גם
------

* תפירה
* בד
* בגדים
* אופנה
* מקטורן
* מכנסיים

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **חיט** |
| ויקיציטוט ציטוטים בוויקיציטוט: **חייט** |
| ויקישיתוף תמונות ומדיה בוויקישיתוף: **חייט** |

* יוני רז פורטוגלי - על אמנות החייטות בנאפולי. מוסף הארץ, אוגוסט 2015
* החייט המדובר - בבלוג הגרסונייר
* יוני רז פורטוגלי, בלונדון הז'קט יותר נוח, באתר כלכליסט, 23 בדצמבר 2010
* מי בכלל צריך חייט?, באתר הארץ, 19 בנובמבר 2010
* חייטים, דף שער בספרייה הלאומית

הערות שוליים
------------

1. ↑  דיוויד סלע, תופרת בביקורי בית, באתר ישראל היום, 20 מרץ 2020

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007562727105171
* BnF: cb120310458 (data)
* GND: 4153182-6
* LCCN: sh85039517
* NARA: 10644858
* NDL: 00574349
* NKC: ph847302

 |
**פרנסינה לינט מקורורי** (באנגלית: **Francena Lynette McCorory**; נולדה ב-20 באוקטובר 1988) היא אתלטית אמריקאית. היא פעמיים אלופה אולימפית (לונדון 2012 וריו דה ז'ניירו 2016), פעמיים אלופת עולם (דאיגו 2011 ומוסקבה 2013) ואלופת עולם באולם (סופוט 2014) בריצת שליחות 4x400 מטר. ראשונה בעולם (2014), זוכת מדליית ארד באליפות עולם (דאיגו 2011), אלופת עולם באולם (סופוט 2014), אלופת ארצות הברית (2014) ו-3 פעמים סגנית אלופת ארצות הברית (2010, 2011 ו-2013) בריצת 400 מטר.

ביוגרפיה
--------

מקורורי נולדה וגדלה בהמפטון, וירג'יניה.

### 2011

באליפות העולם שנערכה בדאיגו, קוריאה הדרומית בשנת 2011 זכתה מקורורי בשתי מדליות, זהב וארד. מדליית זהב בריצת שליחות 4x400 מטר ומדליית ארד בריצת 400 מטר בתוצאה של 50.45 שניות.

### 2012

באולימפיאדת לונדון (2012) זכתה מקורורי במדליית זהב בריצת שליחות 4x400 מטר ביחד עם דידי טרוטר, אליסון פליקס וסניה ריצ'רדס בתוצאה של 3:16.87 דקות, לפני ג'מייקה (3:20.95 דקות) ואוקראינה (3:23.57 דקות). נוסף לכך, היא סיימה במקום שישי בריצת 400 מטר בתוצאה של 50.33 שניות. בשלב חצי הגמר היא קבעה תוצאה של 50.19 שניות.

### 2013

באליפות העולם שנערכה במוסקבה שברוסיה באוגוסט 2013 היא זכתה במדליית זהב בריצת השליחות 4x400 מטר ביחד עם ג'סיקה בירד, נטשה הייסטינגס ואשלי ספנסר בתוצאה של 3:20.41 דקות, לפני בריטניה (3:22.61 דקות) וצרפת (3:24.21 דקות) וסיימה במקום חמישי בריצת 400 מטר בתוצאה של 50.68 שניות. בשלב חצי הגמר היא קבעה שיא אישי חדש של 49.86 שניות ועלתה מהמקום השלישי לריצת הגמר.

### 2014

באליפות העולם באולם שנערכה בסופוט, פולין במרץ 2014 זכתה מקורורי בשתי מדליות זהב, בריצת 400 מטר בתוצאה של 51.12 שניות, לפני קאליס ספנסר מג'מייקה (51.54 שניות) ושוני מילר מאיי בהאמה (52.06 שניות) ובריצת 4x400 מטר ביחד עם נטשה הייסטינגס, ג'ואנה אטקינס וקסנדרה טייט בשיא לאומי חדש של 3:24.83 דקות, לפני ג'מייקה שקבעה שיא לאומי חדש של 3:26.54 דקות ובריטניה (3:27.90 דקות).

באליפות ארצות הברית שנערכה בסקרמנטו, קליפורניה ב-28 ביוני אותה שנה היא זכתה במדליית זהב בריצת 400 מטר בשיא אישי חדש של 49.48 שניות, ודורגה ראשונה בעולם באותה שנה.

### 2015

בתחרות ליגת היהלום שנערכה במונקו ב-17 ביולי 2015 היא סיימה ראשונה בריצת 400 מטר בתוצאה של 49.83 שניות ודורגה במקום שלישי בשנה זו.

באליפות העולם שנערכה בבייג'ינג, סין באוגוסט אותה שנה היא זכתה במדליית כסף, בריצת שליחות 400×4 ביחד עם סניה ריצ'רדס, נטשה הייסטינגס ואליסון פליקס בתוצאה של 3:19.44 דקות, אחרי ג'מייקה (3:19.13 דקות) ולפני בריטניה (3:23.62 דקות).

### 2016

באולימפיאדת ריו דה ז'ניירו (2016) היא זכתה במדליית זהב בריצת שליחות 4x400 מטר לאחר שהשתתפה בשלב המוקדמות.

שיאים אישיים
------------

### אצטדיון

* ריצת 400 מטר: 49.48 שניות (2014)

### אולם

* ריצת 400 מטר: 50.54 שניות (2010)

קישורים חיצוניים
----------------

ויקישיתוף מדיה וקבצים בנושא **פרנסינה מקורורי** בוויקישיתוף
* פרנסינה מקורורי, ברשת החברתית אקס (טוויטר)
* פרנסינה מקורורי, באתר הוועד האולימפי הבין-לאומי
* פרנסינה מקורורי, באתר olympedia.org
* פרנסינה מקורורי, באתר התאחדות האתלטיקה הבין-לאומית
* פרנסינה מקורורי, באתר ליגת היהלום
* פרנסינה מקורורי, באתר Track and Field (נשים)
* פרנסינה מקורורי, באתר נבחרת ארצות הברית באתלטיקה

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14316439

 |